b'\n_START_ARTICLE_\nFildso medalis\n_START_SECTION_\nMedalis\n_START_PARAGRAPH_\nFildso medalio autorius \xe2\x80\x93 kanadie\xc4\x8di\xc5\xb3 skulptorius R. Tait McKenzie. Medalio aversas i\xc5\xa1pildytas su Archimedo reljefiniu atvaizdu ir \xc4\xafra\xc5\xa1u lot. Transire suum pectus mundoque potiri (\xe2\x80\x9ePranokti savo \xc5\xbemogi\xc5\xa1kas ribas ir u\xc5\xbekariauti visat\xc4\x85\xe2\x80\x9c). Data u\xc5\xbera\xc5\xa1yta rom\xc4\x97ni\xc5\xa1kais skai\xc4\x8diais su klaida \xe2\x80\x93 \xe2\x80\x9eMCNXXXIII\xe2\x80\x9c, nors tur\xc4\x97t\xc5\xb3 b\xc5\xabti \xe2\x80\x9eMCMXXXIII\xe2\x80\x9c. Medalio reversas\xc2\xa0\xe2\x80\x93 su \xc4\xafra\xc5\xa1u lot. Congregati ex toto orbe mathematici ob scripta insignia tribuere (\xe2\x80\x9eMatematikai, susirink\xc4\x99 i\xc5\xa1 viso pasaulio, \xc4\xafteik\xc4\x97 [\xc5\xa1\xc4\xaf apdovanojim\xc4\x85] u\xc5\xbe puik\xc5\xb3 darb\xc4\x85\xe2\x80\x9c). Skydo fone, u\xc5\xbe \xc5\xa1akel\xc4\x97s, i\xc5\xa1rai\xc5\xbeyta  Archimedo teoremos \xe2\x80\x9eApie rutul\xc4\xaf ir cilindr\xc4\x85\xe2\x80\x9c iliustracija. Medalio kra\xc5\xa1te \xc4\xafra\xc5\xa1omas laureato vardas. Apdovanojim\xc4\x85 teikianti Tarptautin\xc4\x97 matematikos s\xc4\x85junga nurodo, kad 6,35\xc2\xa0cm skersmens medalis yra nukaldintas i\xc5\xa1 14 karat\xc5\xb3 grynumo aukso.\n_START_SECTION_\n\xc4\xaedom\xc5\xabs faktai\n_START_PARAGRAPH_\n1954 m. Jean-Pierre Serre tapo jauniausiu Fildso medalininku b\xc5\xabdamas 27 met\xc5\xb3. 2018 m. duomenimis, jis ir toliau liko jauniausiu laureatu. _NEWLINE_1970 m. Sergejus Novikovas d\xc4\x97l TSRS vyriausyb\xc4\x97s draudimo i\xc5\xa1vykti \xc4\xaf u\xc5\xbesien\xc4\xaf negal\xc4\x97jo keliauti \xc4\xaf kongres\xc4\x85 Nicoje ir atsiimti medalio._NEWLINE_1978 m. Grigorijus Margulis d\xc4\x97l TSRS vyriausyb\xc4\x97s draudimo i\xc5\xa1vykti \xc4\xaf u\xc5\xbesien\xc4\xaf negal\xc4\x97jo atsiimti apdovanojimo kongrese Helsinkyje. Vietoje jo medal\xc4\xaf pa\xc4\x97m\xc4\x97 matematikas Jacques Tits, i\xc5\xa1rei\xc5\xa1k\xc4\x99s gil\xc5\xb3 nusivylim\xc4\x85 d\xc4\x97l tokios situacijos, atsi\xc5\xbevelgdamas \xc4\xaf Helsinkio miesto simbolin\xc4\x99 prasm\xc4\x99._NEWLINE_1982 m. kongres\xc4\x85 buvo numatyta surengti Lenkijoje, ta\xc4\x8diau d\xc4\x97l karin\xc4\x97s pad\xc4\x97ties \xc5\xa1alyje paskelbimo 1981 m. gruod\xc5\xbeio m\xc4\x97n., j\xc4\xaf teko perkelti \xc4\xaf kitus metus - apdovanojim\xc5\xb3 ceremonija Var\xc5\xa1uvoje \xc4\xafvyko 1983 m._NEWLINE_1990 m. Edward Witten tapo pirmuoju fiziku, pelniusiu apdovanojim\xc4\x85._NEWLINE_1998 m. ICM kongrese matematikui Andrew Wiles u\xc5\xbe Did\xc5\xbeiosios Ferma teoremos \xc4\xafrodym\xc4\x85 Fildso medalio komitetas pirm\xc4\x85 kart\xc4\x85 \xc4\xafteik\xc4\x97 \xe2\x80\x9esidabro skydo\xe2\x80\x9c apdovanojim\xc4\x85. Kaip paai\xc5\xa1k\xc4\x97jo, b\xc5\xabsimas laureatas Fildso medalio \xc4\xafteikimo metais jau buvo \xc5\xa1iek tiek vir\xc5\xa1ij\xc4\x99s am\xc5\xbeiaus limit\xc4\x85._NEWLINE_2014 m. Irano matematik\xc4\x97 Maryam Mirzakhani tapo pirm\xc4\x85ja moterimi Fildso medalininke.'